KBS อ่วม! Q3/58 พลิกขาดทุน รับผลกระทบราคาน้ำตาลโลกปรับตัวลง
KBS เผยงบฯ Q3/58 พลิกขาดทุน รับผลกระทบราคาน้ำตาลโลกปรับตัวลง โดยงบฯ Q3/58 ขาดทุนสุทธิ 88.94 ลบ. จากปีก่อนที่มีกำไร 22.56 ลบ. ขณะที่ งวด 9 เดือนมีกำไร 139.64 ลบ. ลดลง 63% จากปีก่อนที่มีกำไร 379.41 ลบ.
11 พ.ย. 2558

บริษัท น้ำตาลครบุรี จำกัด (มหาชน) หรือ KBS รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 88.94 ล้านบาท หรือขาดทุนสุทธิ 0.15 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 22.56 ล้านบาท หรือมีกำไรสุทธิ 0.04 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 139.64 ล้านบาท หรือ 0.23 บาทต่อหุ้น ลดลง 63% จากช่วงเดียวกันของปีก่อนที่มีกำไรสุทธิ 379.41 ล้านบาท หรือ 0.68 บาทต่อหุ้น
โดยผลการดำเนินการช่วง 3 เดือนที่พลิกขาดทุน เนื่องจากบริษัทได้รับผลกระทบจากราคาน้ำตาลที่ลดลง รวมถึงส่วนต่างระหว่างน้ำตาลทราบขาวและน้ำตาลทรายดิบ (White Premium) ที่ลดลงตามตลาดโลก